Στη σύλληψη ενός 29χρονου Έλληνα στρατιωτικού και ενός 25χρονου Άγγλου, ο οποίος φέρεται να εργάζεται σε ΜΚΟ σύμφωνα με τον τοπικό Τύπο (Τα Νέα της Θράκης), προχώρησε το μεσημέρι της Κυριακής η αστυνομία στον Εβρο.

Οι δύο άνδρες συνελήφθησαν στην απαγορευμένη ζώνη ΖΑΠ (Ζώνη Ασφάλειας Προκαλύψεως) στη Νέα Βύσσα ενώ φωτογράφιζαν την τοποθεσία.

Σύμφωνα με πληροφορίες ο 29χρονος υπηρετεί στην Αεροπορία Στρατού.

Στις φωτογραφίες που είχαν τραβήξει είχαν εικόνες από στρατιωτικές εγκαταστάσεις.

Οι δύο άνδρες κρατούνται και σε βάρος τους θα σχηματιστεί δικογραφία και θα πάνε στον εισαγγελέα.